0579.xml
نوبل انعام حاصل کرنے کے بعد بچوں کا نوبل انعام بھی ملالہ یوسف زئی نے جیت لیا
سٹاک ہوم ۔28 اکتوبر (اے پی پی) نوبل انعام حاصل کرنے کے بعد بچوں کا نوبل انعام بھی ملالہ یوسف زئی نے جیت کرایک ہی سال میں بیک وقت دونوں انعامات حاصل کرنیوالی دنیا کی پہلی شخصیت بن گئی۔علمی تنظیم کی جانب سے جاری ایک بیان میں کہا گیا ہے کہ دنیا بھرکے لاکھوں بچوں نے ووٹ کیذریعے ملالہ یوسف زئی کو بچوں کی حقوق کیلئے اس عالمی انعام کیلئے منتخب کیا تھا۔انہوں نے کہ یہ پہلا موقع ہے کہ نوبل انعام اور بچوں کا نوبل انعام ایک ہی سال میں بیک وقت کسی ایک ہی فرد نے وصول کیا ہے۔ بچوں کا نوبل انعام 2000میں قائم کیا گیا تھا جوعا لمی تعلیمی پروگرام کا حصہ ہے اور جس کا مقصد بچوں کو عا لمی معاملات،جمہوریت اور اپنے حقوق کے بارے میں آگاہی فراہم کرنا ہے۔ملالہ یوسفزئی آج(بدھ) کو سٹاک ہوم میں ایک خصوصی تقریب کے دوران اس نعام سے نوازا جائیگا۔اس سال نوبل انعام یافتہ ملالہ تعلیم کیلئے ایک لاکھ ڈالر فراہم کرینگی۔
APP
28.10.14
0579p.xml
ملالہ کا ایک اور عالمی اعزاز، ورلڈ چلڈرن پرائز بھی جیت لیا
سٹاک ہوم (نوائے وقت رپورٹ) نوبل انعام یافتہ ملالہ یوسف زئی نے ایک اور عالمی اعزاز حاصل کرلیا۔ نجی ٹی وی کے مطابق ملالہ یوسف زئی نے ورلڈ چلڈرن پرائز حاصل کرلیا۔ انہوں نے ورلڈ چلڈرن پرائز ووٹنگ کے ذریعے جیتا، لاکھوں بچوں نے انہیں ووٹ دیا۔ اس سے پہلے کسی شخصیت نے ایک ہی سال نوبل امن پرائز اور ورلڈ چلڈرن پرائز ایک ساتھ حاصل نہیں کیا۔ اس اعزاز کواکثر بچوں کانوبل پرائز بھی کہا جاتا ہے۔ یہ ایوارڈ 2000ء میں شروع کیا گیا تھا۔ ملالہ آج سٹاک ہوم کے قریب میریسڈ میں ایک تقریب کے دوران یہ ایوارڈ وصول کریں گی۔
nawa-e-waqt
29.10.14